# KÚPNA ZMLUVA

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „zmluva“)

č.: ...............................................

## Článok I.

**Zmluvné strany**

**Kupujúci:**

Názov: **Národný bezpečnostný úrad**

Sídlo: Budatínska 30, 851 06 Bratislava

V zastúpení: JUDr. Roman Konečný, riaditeľ

IČO: 36 061 701

DIČ: 2021594245

Bankové spojenie: Štátna pokladňa

IBAN: SK04 8180 0000 0070 0063 5024

(ďalej len „**kupujúci**“)

**a**

**Predávajúci:**

Názov:

Sídlo:

konajúci:

IČO:

DIČ:

IČ DPH:

Bankové spojenie:

IBAN:

E-mail:

Tel.č.:

Zapísaný v:

(ďalej len „**predávajúci**“)

(kupujúci a predávajúci ďalej len „**zmluvné strany**“)

## Článok II.

**Úvodné ustanovenie**

2.1. Zmluvné strany uzatvárajú túto zmluvu ako výsledok verejnej súťaže podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

## Článok III.

**Predmet zmluvy**

3.1. Predmetom tejto zmluvy je záväzok predávajúceho dodať kupujúcemu tovar (licencie/softvér) s podporou 12 (dvanásť) mesiacov podľa prílohy č. 1 k tejto zmluve, vrátane poskytnutia služieb súvisiacich s dodaním (ďalej len „predmet zmluvy“), previesť na kupujúceho vlastnícke právo k predmetu zmluvy a záväzok kupujúceho riadne dodaný predmet zmluvy prevziať a zaplatiť za neho predávajúcemu kúpnu cenu podľa článku V. tejto zmluvy.

## Článok IV. Dodacie podmienky

* 1. Predávajúci sa zaväzuje dodať predmet zmluvy kupujúcemu v súlade s dohodnutými technickými a funkčnými charakteristikami uvedenými v prílohe č. 1, s platnými všeobecne záväznými právnymi predpismi a podmienkami tejto zmluvy.
  2. Termín dodania: najneskôr do 30 dní od účinnosti zmluvy.
  3. Miestom dodania predmetu zmluvy je sídlo kupujúceho.
  4. Predávajúci je povinný dodať predmet zmluvy kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave, s potrebnou dokumentáciou a v dohodnutých termínoch v zmysle tejto zmluvy.
  5. Kupujúci je povinný:
     1. prebrať bezchybný predmet zmluvy v deň dodania v súlade s touto zmluvou,
     2. riadne a včas zaplatiť kúpnu cenu dohodnutú v článku V. tejto zmluvy.
  6. Prevzatie predmetu zmluvy potvrdia poverené osoby zmluvných strán na dodacom liste alebo inom príslušnom dokumente. Kupujúci môže po prevzatí predmetu zmluvy tento riadne užívať a predávajúci sa zaväzuje toto užívanie dňom prevzatia umožniť. Kupujúci si vyhradzuje právo prevziať iba predmet zmluvy funkčný, bez zjavných vád, dodaný v kompletnom stave a v súlade s touto zmluvou.
  7. Vlastnícke právo k dodanému predmetu zmluvy a nebezpečenstvo škody na predmete zmluvy prechádza na kupujúceho dňom jeho riadneho prevzatia kupujúcim na základe dodacieho listu alebo iného dokumentu podľa bodu 4.6. tohto článku.

## Článok V.

**Kúpna cena a platobné podmienky**

* 1. Kúpna cena je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách. Kúpna cena je uvedená v prílohe č. 1 tejto zmluvy.
  2. Úhrada kúpnej ceny sa uskutoční po prevzatí predmetu zmluvy kupujúcim na základe faktúry so splatnosťou tridsať (30) dní od jej doručenia kupujúcemu na e-mail [faktury@nbu.gov.sk](mailto:faktury@nbu.gov.sk). Faktúra sa považuje za uhradenú dňom odpísania finančných prostriedkov z bankového účtu kupujúceho.
  3. Neoddeliteľnou súčasťou faktúry bude dodací list alebo iný dokument podľa článku IV. bod 4.6. zmluvy.
  4. Faktúra musí spĺňať všetky náležitosti daňového dokladu v zmysle príslušných platných všeobecne záväzných právnych predpisov Slovenskej republiky. V prípade, že faktúra bude obsahovať nesprávne alebo neúplné údaje, alebo nebude mať náležitosti daňového dokladu, kupujúci je oprávnený ju vrátiť na prepracovanie predávajúcemu elektronicky kontaktnej osobe určenej predávajúcim vo veciach dodacích, a to v lehote 10 pracovných dní od jej doručenia s uvedením konkrétnych dôvodov pre odmietnutie faktúry, pričom nová lehota splatnosti faktúry 30 dní začne plynúť dňom doručenia opravenej faktúry, ktorá bude spĺňať všetky náležitosti.

## Článok VI.

## Vlastnícke právo a licencia

* 1. Predávajúci vyhlasuje, že vlastnícke právo a nebezpečenstvo škody k predmetu zmluvy, prechádza na kupujúceho okamihom jeho odovzdania.
  2. Nakoľko predmet zmluvy predstavuje dodávku štandardného softvéru predávajúceho   
     (tzv. proprietárny softvér) a/alebo databázy (softvér/databáza), ktorý nebol vyvinutý podľa osobitných požiadaviek kupujúceho, predávajúci sa zaväzuje zabezpečiť pre kupujúceho po dobu v súlade s článkom III. bod 3.1. zmluvy softvérovú licenciu vo forme, v ktorej ju poskytuje vždy najmenej v rozsahu, ktorý zabezpečí riadne dodanie predmetu zmluvy a jeho následné užívanie kupujúcim a v súlade so zákonom č. 185/2015 Z. z. Autorský zákon v znení neskorších predpisov. Odplata za používanie licencie je zahrnutá v kúpnej cene predmetu zmluvy podľa článku V. bod 5.1. tejto zmluvy.
  3. Kupujúci je oprávnený používať softvér predávajúceho v súlade s jeho obchodnými a licenčnými podmienkami, pričom predávajúci sa zaväzuje predložiť kupujúcemu tieto licenčné podmienky najneskôr v deň podpisu zmluvy. V prípade rozporu obchodných a licenčných podmienok predávajúceho s ustanoveniami tejto zmluvy, presnosť majú ustanovenia tejto zmluvy.
  4. Predávajúci vyhlasuje, že je oprávnený licenciu v súlade s touto zmluvou poskytnúť kupujúcemu. Ak sa uvedené vyhlásenie ukáže ako nepravdivé, kupujúci je oprávnený od tejto zmluvy okamžite odstúpiť a požadovať od predávajúceho náhradu škody, ktorá mu tým bola spôsobená.

## Článok VII.

## Záručná doba a zodpovednosť za vady

* 1. Záručná doba na predmet zmluvy je 12 (dvanásť) mesiacov odo dňa prevzatia predmetu zmluvy kupujúcim. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
  2. V prípade vady predmetu zmluvy počas záručnej doby má kupujúci právo na bezplatné odstránenie vád a predávajúci má povinnosť vady odstrániť na svoje náklady.
  3. Kupujúci sa zaväzuje, že reklamáciu vád predmetu zmluvy počas záručnej doby uplatní bez zbytočného odkladu po jej zistení, najneskôr v lehote 5 (piatich) pracovných dní od jej zistenia, a to písomnou formou oprávnenému zástupcovi predávajúceho. Predávajúci je povinný odstrániť vady predmetu zmluvy v lehote 10 (desať) dní od uplatnenia reklamácie predmetu zmluvy, ak sa zmluvné strany nedohodnú inak.
  4. Zodpovednosť za vady a nároky z vád predmetu zmluvy sa riadia § 422 a nasl. zákona č. 513/1991 Zb., ako aj príslušnými záručnými podmienkami.

## Článok VIII.

## Ostatné dojednania

* 1. Predávajúci vyhlasuje, že predmet zmluvy nie je zaťažený právami tretích osôb, ani žiadnymi faktickými a právnymi vadami.
  2. V prílohe č. 2 tejto zmluvy sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu.
  3. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v prílohe č. 2 tejto zmluvy, a to bezodkladne po tom, ako sa predávajúci o tejto skutočnosti dozvie. Zmena subdodávateľov je možná len na základe písomného súhlasu kupujúceho; dodatok k zmluve sa v tomto prípade nevyžaduje.
  4. Povinnosti predávajúceho vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
  5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.

## Článok IX.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy si dohodli zmluvné strany nasledujúce sankcie:
     1. za omeškanie predávajúceho s dodaním predmetu zmluvy je kupujúci oprávnený uplatniť si zmluvnú pokutu vo výške 0,05 % z celkovej ceny predmetu zmluvy, a to za každý, aj začatý deň omeškania,
     2. za omeškanie predávajúceho s odstránením vady predmetu zmluvy podľa tejto zmluvy je kupujúci oprávnený uplatniť si zmluvnú pokutu vo výške 0,05% z ceny vadného predmetu zmluvy, a to za každý, aj začatý deň omeškania,
     3. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny.
  2. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta, avšak len vo výške prevyšujúcej zmluvnú pokutu.
  3. Zmluvnú pokutu zaplatí predávajúci kupujúcemu v lehote 30 (tridsiatich) dní odo dňa doručenia sankčnej faktúry do sídla predávajúceho. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však dva mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má ktorákoľvek zo zmluvných strán právo odstúpiť od zmluvy. Za okolnosti vylučujúce zodpovednosť sa nepovažuje platobná neschopnosť ktorejkoľvek zo zmluvných strán.

## Článok X.

## Ukončenie zmluvy

* 1. Zmluvné strany sa dohodli, že túto zmluvu je možné ukončiť:
     1. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky zmluvných strán vzniknuté na základe alebo v súvislosti s touto zmluvou,
     2. písomným odstúpením od zmluvy v prípade podstatného porušenia tejto zmluvy.
  2. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane s uvedením dôvodu odstúpenia od zmluvy a je účinné okamihom jeho doručenia druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní.
  3. Za podstatné porušenie zmluvy sa považuje:
     1. omeškanie predávajúceho s dodaním predmetu zmluvy oproti dohodnutej lehote dodania predmetu zmluvy o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
     2. ak kúpna cena bude fakturovaná v rozpore s podmienkami dohodnutými v tejto zmluve,
     3. predávajúci dodá kupujúcemu predmet zmluvy takých parametrov, ktoré sú v rozpore s touto zmluvou,
     4. predávajúci poruší svoje povinnosti podľa tejto zmluvy alebo koná v rozpore s touto zmluvou a/alebo platnými všeobecne záväznými právnymi predpismi.
  4. Kupujúci je oprávnený písomne odstúpiť od tejto zmluvy aj v prípade, ak:
     1. predávajúci porušil článok VI. bod 6.4. zmluvy,
     2. proti predávajúcemu začalo konkurzné konanie alebo reštrukturalizácia,
     3. predávajúci alebo subdodávateľ nebol v čase uzavretia tejto kúpnej zmluvy zapísaný v registri partnerov verejného sektora alebo ak bol vymazaný z registra partnerov verejného sektora podľa zákona č. 315/2016 Z. z.,
     4. predávajúci vstúpil do likvidácie.

## Článok XI.

**Spoločné a záverečné ustanovenia**

* 1. Táto zmluva môže byť doplnená alebo menená len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy,  
      s výnimkou článku VIII. bod 8.3. zmluvy.
  2. Táto zmluva sa uzatvára na dobu určitú, a to do okamihu dodania kompletného predmetu zmluvy kupujúcemu v súlade s touto zmluvou; najneskôr sa však zmluva ukončí uplynutím lehoty uvedenej v čl. IV. bod 4.2. zmluvy a v súlade s touto zmluvou.
  3. V ostatných právach a povinnostiach touto zmluvou neupravených platia príslušné ustanovenia zákona č. 513/1991 Zb. Obchodný zákonník v znení neskorších predpisov a ostatných platných všeobecne záväzných právnych predpisov Slovenskej republiky.
  4. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  5. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  6. Táto zmluva nadobúda platnosť dňom jej podpísania oboma zmluvnými stranami a účinnosť v súlade s § 47a zákona č. 40/1964 Zb. Občiansky zákonník.
  7. Táto zmluva je vyhotovená v dvoch (2) rovnopisoch s platnosťou originálu, po jednom rovnopise pre každú zmluvnú stranu.
  8. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Technická špecifikácia so štruktúrovaným rozpočtom

Príloha č. 2: Informácie o subdodávateľoch

V Bratislave dňa ..................... V ..................... dňa .....................

Za kupujúceho: Za predávajúceho:

.................................................................. ..................................................................

JUDr. Roman Konečný

riaditeľ